कांग्रेस की परिवर्तन यात्रा के दौरान जीरम घाटी में मारे गए कांग्रेसी नेताओं का खून से यही चीखता हुआ सवाल आज उठ रहा है। अगर छत्तीसगढ़ में माओवादियों पर थोड़ा भी काबू पा लिया गया होता तो क्या वे देश के एक प्रमुख राजनीतिक दल के बड़े प्रादेशिक नेताओं पर खुलेआम हमले का यह हौसला दिखाते? लेकिन असलियत यह है कि छत्तीसगढ़ में चल रही सरकार ने नौ साल में माओवादियों से प्रभावित क्षेत्रों में विकास योजनाओं को ठीक से लागू नहीं किया। ग्रामीण इलाकों में रोज़गार देने की महात्मा गांधी नरेगा योजना की अनदेखी की।